BBC Hausa - Wasanni - Matasan 'yan wasa na fadi-tashi a gasar premier-Hodgson
An sabunta: 11 ga Satumba, 2012 - An wallafa a 14:50 GMT
Mai horar da 'yan wasan Ingila, Roy Hodgson ya ce manyan 'yan wasa matasa na ingila na fadi-tashin ganin sun yi fice a fagen gasar premier.
A cewarsa, a wannan kakar wasannin sama da kashi 35 na 'yan wasan Ingila ne cikin 349 suka taka leda a gasar cin kofin Premier League.
Manajan ya ce " Wasan Premier League ya kayatar, sai dai ya kunshi yawancin manyan 'yan wasan turai ne".
Ya kara da cewa "Shahararrun 'yan wasa matasa na fuskantar matsaloli wajen samun shiga cikin kungiyar saboda kasancewar kwararu da su ka shige gabansu."
Shekaru goma da fara gasar Premier League, cikin 'yan wasa 544 da suka taka leda, 391 ko kusan kashi 72 cikin dari turawan Ingila ne.